|  |  |
| --- | --- |
|  |  *See artikkel räägib aastal 2013 moodustatud vallast, 1939. aastal loodud valla kohta vaata artiklit Viljandi vald (1939), veel varasema valla kohta Viljandi vald (Viljandi kihelkond).* |

---

**Viljandi vald** on kohaliku omavalitsuse üksus Viljandi maakonnas. See ümbritseb Viljandi linna.

Viljandi vald moodustati 2013. aasta sügisel Paistu, Pärsti, Saarepeedi ja Viiratsi vallast. 2017. aasta sügisel liitusid sellega ka Kolga-Jaani ja Tarvastu vald.

Vallamaja asub aadressil Kauba 9, Viljandi linn, 71020 Viljandimaa.

Ajalugu
-------

Viljandi valla kaart 2013. aastal
Viljandi vald tekkis 2013. aasta kohalike valimiste järel 6. novembril Paistu, Pärsti, Saarepeedi ja Viiratsi valla liitumisel. Valla pindala oli 651 km² ja sellega oli see maakonnas pindalalt teine vald. Viljandi järel oli see ka suuruselt teise rahvaarvuga omavalitsus maakonnas. Vallas oli 2 alevikku ja 75 küla.

Eesti omavalitsuste haldusreformi käigus liitusid pärast 2017. aasta kohalikke valimisi vallaga ka Kolga-Jaani ja Tarvastu vald. Valla halduskeskus asub liitumislepingu järgi Viljandi linnas ning teeninduskeskused Kolga-Jaanis ja Mustlas. Pärast seda laienemist on Viljandi vallas 4 alevikku ja 126 küla, kus elab kokku ligi 14 000 inimest. Valla pindala on 1371,64 km².

Asustusjaotus
-------------

Viljandi vallas on 4 alevikku ja 126 küla.

Alevikud: Kolga-Jaani, Mustla, Ramsi, Viiratsi

Külad: Aidu, Aindu, Alustre, Anikatsi, Auksi, Eesnurga, Heimtali, Hendrikumõisa, Holstre, Intsu, Jakobimõisa, Jõeküla, Jämejala, Järtsaare, Järveküla, Kaavere, Kalbuse, Kannuküla, Karula, Kassi, Kibeküla, Kiini, Kiisa, Kingu, Kivilõppe, Koidu, Kokaviidika, Kookla, Kuudeküla, Kuressaare, Kärstna, Laanekuru, Lalsi, Leemeti, Leie, Loime, Lolu, Loodi, Luiga, Lätkalu, Maltsa, Marjamäe, Marna, Matapera, Meleski, Metsla, Moori, Muksi, Mustapali, Mustivere, Mõnnaste, Mäeltküla, Mähma, Odiste, Oiu, Oorgu, Otiküla, Pahuvere, Paistu, Parika, Peetrimõisa, Pikru, Pinska, Pirmastu, Porsa, Puiatu, Pulleritsu, Põrga, Päri, Pärsti, Raassilla, Raudna, Rebase, Rebaste, Ridaküla, Rihkama, Riuma, Roosilla, Ruudiküla, Saareküla, Saarepeedi, Savikoti, Sinialliku, Soe, Sooviku, Suislepa, Sultsi, Surva, Taari, Tagamõisa, Taganurga, Tarvastu, Tinnikuru, Tobraselja, Tohvri, Turva, Tusti, Tõnissaare, Tõnuküla, Tõrreküla, Tänassilma, Tömbi, Unametsa, Uusna, Vaibla, Valma, Vanamõisa, Vanausse, Vanavälja, Vana-Võidu, Vardi, Vardja, Vasara, Veisjärve, Verilaske, Viisuküla, Vilimeeste, Villa, Vissuvere, Vooru, Võistre, Väike-Kõpu, Välgita, Väluste, Ämmuste, Ülensi

Vallavanemad
------------

2013–2017 oli Viljandi vallavanem Ene Saar.

Alates 2017. aastast on Viljandi vallavanem Alar Karu.

Viited
------

1. ↑  Maa-amet, vaadatud 11.03.2018.
2. ↑  Statistikaameti statistika andmebaas, vaadatud 13.06.2021.
3. ↑  , vaadatud 4.11.2017.
4. 1 2  Viljandi vald - positiivne : Strateegia, ettevõtted, statistika
5. ↑  "Vabariigi valitsus kinnitas 29. detsembril 2016 Kolga-Jaani valla, Tarvastu valla ja Viljandi valla liitumise". Originaali arhiivikoopia seisuga 1. detsember 2017. Vaadatud 20. novembril 2017.
6. ↑  Viljandimaa Omavalitsuste Liit: Maakonna omavalitsused ja juhid alates 1992. a. (PDF)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Viljandi vald** |

* Viljandi vald
* Viljandi valla kaart
* Viljandi valla ajaleht Üheskoos

Viljandimaa vapp
Viljandi maakonna omavalitsusüksused

Mulgi vald **·**  Põhja-Sakala vald **·**  Viljandi linn **·**  Viljandi vald